Moskej bi stil Sudaniż fit-Tramuntana tal-Kosta tal-Avorju

Il-Moskej bi stil Sudaniż fit-Tramuntana tal-Kosta tal-Avorju nbena għall-ewwel darba fl-Imperu tal-Mali fis-seklu 14. Din il-kollezzjoni ta' moskej fil-Kosta tal-Avorju tniżżlet bħala sit indikattiv fid-29 ta' Novembru 2006 bħala sit kulturali, u tniżżlet fil-lista tas-Siti ta' Wirt Dinji tal-UNESCO fl-2021.

 Sit ta' Wirt Dinji 
Il-Moskej bi stil Sudaniż fit-Tramuntana tal-Kosta tal-Avorju ġew iddeżinjati bħala Sit ta' Wirt Dinji tal-UNESCO fl-2021.

Il-valur universali straordinarju tas-sit ġie rrikonoxxut abbażi ta' żewġ kriterji tal-għażla tal-UNESCO: il-kriterju (ii) "Wirja ta' skambju importanti ta' valuri umani, tul perjodu ta' żmien jew fi ħdan żona kulturali fid-dinja, dwar l-iżviluppi fl-arkitettura jew it-teknoloġija, l-arti monumentali, l-ippjanar tal-bliet jew id-disinn tal-pajsaġġ"; u l-kriterju (iv) "Eżempju straordinarju ta' tip ta' bini, ta' grupp ta' siti jew ta' pajsaġġ arkitettoniku jew teknoloġiku li joħroġ fid-dieher stadju/i sinifikanti fl-istorja tal-bniedem".

 Komponenti 
B'kollox hemm sitt moskej:

 il-Moskea ta' Kaouara, li tinsab fis-Sottoprefettura ta' Ouangolodougou;
 il-Moskea ta' Tengréla, li tinsab fis-Sottoprefettura ta' Tengréla;
 il-Moskea ta' Kouto, li tinsab fis-Sottoprefettura ta' Kouto;
 il-Moskea ta' Nambira, li tinsab fis-Sottoprefettura ta' M'bengué;
 iż-żewġ Moskej ta' Kong, li jinsabu fis-Sottoprefettura ta' Kong.

 Referenzi 

Kategorija:Siti ta' Wirt Dinji Kulturali
Kategorija:Moskej
Kategorija:Kosta tal-Avorju
Kategorija:Siti ta' Wirt Dinji fil-Kosta tal-Avorju